Når er det best å reise til Oslo?
Selv om det skjer noe i hovedstaden året rundt, er det mange som velger å besøke Oslo om sommeren. Den beste tiden med flest festivaler og best vær er perioden mellom mai og september. I juli tømmes byen i forbindelse med ferie og det er herlig god plass langs strendene og i den vakre Oslomarka. Det går selvfølgelig også an å besøke Oslo om vinteren. Det fins utallige flotte lysløyper og man kommer seg raskt til slalåmbakkene på Tryvann eller hopprenn i Holmenkollen.